text: Maj Lind
  
  publiceret: 2012-11-16 17:11:32+01:00
  Maj Lind,
  egl. Marija Kopjeff, 1.3.1876-24.10.1942, finsk pianist. Marija Kopjeff var datter af telegrafchef Ilja Konstatinovitj Kopjeff, født 24.7.1848 i Reval (nuv. Tallinn), død 4.1.1921 i Kuopio, og Anna Stepanovna Kakarjukij, født 14.2.1854 i Sankt Petersborg, død 13.2.1918 i Kuopio.
  
  
  Marija Kopjeff begyndte sine musikstudier 1886-91 i skoletiden i den svensksprogede pigeskole i Kuopio, fortsatte med musikstudier i Sankt Petersborg og optrådte som pianist indtil giftermålet i 1897 med forretningsmanden Arvi Leonard Lind (1871-1932).
  Da Maj Lind blev enke i 1932, arvede hun en større formue, og hun bestemte i sit testamente, at cirka en femtedel skulle tilfalde Sibelius-Akademiet i Helsinki til fremme af klaverspillet. Det blev senere fundatsen og grundlaget for Maj Lind-Pianokonkurrencen.